ત્યાર પછી પુરવાર થયું કે તે પવિકારી તારો ન હતો પરંતુ એક તારાવિશ્ર્વ હતું. તેના તેજના વર્ણપટમાં વર્ણરેખાઓનું વિસ્થાપન જોવા મળ્યું તે પરથી સાબિત થયું કે તે તારાવિશ્ર્વ પૃથ્વીથી દૂર ભાગી રહ્યું છે. ત્યાર પછી સાબિત થયું કે બધાં જ તારાવિશ્ર્વો એકબીજાથી દૂર જઈ રહ્યાં છે. તેમાંથી શકવર્તી પરિણામ એ મળ્યું કે આ બ્રહ્માંડ વિસ્તાર પામી રહ્યું છે. રોમાંચિત થઈ જવાય તેવી આ શોધ હતી. હવે તો રોબોટ ખગોળવિજ્ઞાનીઓ વધુ અને વધુ આકાશની ખોજ કરવા ઝપાટાબંધ ફરી વળે છે. તે તારાઓ અને તારાવિશ્ર્વોની સૂચિ તૈયાર કરે છે. તદુપરાંત ડાર્ક એનર્જી (અદૃશ્ય ઊર્જા)ની સમસ્યા ઉકેલવામાં મદદ કરે તેવાં અવલોકનો લે છે. બ્રહ્માંડનું પ્રવેશી ગતિથી વિસ્તરણ થાય છે તેનું કારણ ડાર્ક એનર્જી માનવામાં આવે છે. આ પ્રકારનું વિસ્તરણ બ્રહ્માંડને તેના અંત તરફ દોરી જાય છે.